La malgranda lokomotivo kiu povis

La malgranda lokomotivo kiu povis (originala titolo ) estas bildlibro de Arnold Munk (1888–1957), kiun li publikigis en 1930 sub la pseŭdonimo Watty Piper ĉe sia propra eldonejo, Platt & Munk. La ilustraĵoj por la unua eldono estas de Lois L. Lenski.

Temas pri usona infanfabelo pri optimismo kaj laboremo. Kelkaj kritikistoj konsideras la rakonton metaforo por la usona revo. La bildigo de la malgranda lokomotivo mem baziĝas sur la tanklokomotivo C. P.  Huntington 2-1-2.

La intrigo de la rakonto estis reskribita kaj reeldonita multfoje en diversaj versioj, sed la baza intrigo restis la sama: al trajno en problemo estas rifuzita helpo fare de potencaj lokomotivoj, kaj nur malgranda (blua) lokomotivo venas al la savo, entreprenante ŝajne neeblan taskon, sed plenumante ĝin ĉar ĝi fidas je si mem.

 Intrigo 
eta|250x250ra|CP Huntington (d:Q4035547), la inspiro por la malgranda lokomotivo
La rakonto komenciĝas kiam trajno, destinita tiri plurajn vagonojn — ŝarĝitajn per ludiloj kaj ĉiuspecaj infanaj regaloj — trans monton, paneas. Ludilklaŭno, reprezentante ĉiujn ludilojn, petas plurajn preterpasantajn lokomotivojn sinsekve transpreni la transporton. Li ricevas nur rifuzojn: la pasaĝera lokomotivo konsideras la taskon suban, la potenca ŝarĝlokomotivo transportas nur esencajn varojn, kaj la malnova vaporlokomotivo jam estas tro laca. Malgranda blua lokomotivo, ankaŭ preterpasanta, skeptikas pri sia kapablo plenumi la taskon, sed finfine intervenas kaj, kun ripeta krio "Mi pensas, ke mi povas fari ĝin!", plenumas la ŝajne neeblan, alportante la vagonojn trans la monton kaj al ilia celloko ĝustatempe, al la huraoj de la ludiloj. La rakonto finiĝas per ekstreme fiera malgranda blua lokomotivo kaj la krio "Mi sciis, ke mi povas!".

 Historio 
Ĉi tiu rakonto, unue titolita "Thinking One Can" (Pensi ke vi povas), unue publikiĝis en 1906 en la dimanĉlerneja eldonaĵo Wellsprings for Young People (Fontoj por Junuloj) Sunday School (Dimanĉlerneja Eldono). En 1910, ĝi estis oficiale reeldonita de la Filinoj de la Usona Revolucio sub la titolo "The Pony Engine " (La Poneo-Lokomotivo). La tekston verkis Mary Jacobs. La rakonto fariĝis plej konata en 1930, kiam la unua bildlibro ("Poney Engine") bazita sur la rakonto estis publikigita.  

 Eksteraj ligiloj 

 The Little Engine That Could — 1963 filmo ĉe la Interneta arkivo, de Coronet Films, 10 min.
 Volume I of My Book House — "The Little Engine That Could" komencas ĉe p. 193.

Kategorio:Porinfanaj libroj
Kategorio:Libroj aperintaj en 1930
Kategorio:Fervojo en fikcio
Kategorio:Fikciaj transportiloj
Kategorio:Usona folkloro
Kategorio:Parola tradicio